stanford-oval/wikipedia huggingface dataset:
Rütlischwur

Rütlin valan vannomista esittävä Henry Fuselin maalaus vuodelta 1780.
Rütlischwur (saksaa, ”Rütlin vala”) on myyttinen vala, jolle Sveitsin vanha valaliitto perimätiedon mukaan perustui. Se liittyy myös kertomukseen Sveitsin kansallissankarista Wilhelm Tellistä. Eri versioiden mukaan vala vannottiin joko liiton perustamisen yhteydessä vuonna 1291 tai sitten vuonna 1307.
Valaliitto oli alkujaan kolmen nykyisessä Keski-Sveitsissä Vierwaldstättersee-järveä ympäröineissä laaksoissa sijainneen kantonin, Urin, Schwyzin ja Unterwaldenin välillä solmittu löyhä liitto, jonka tarkoituksena oli turvata niiden perinteiset itsehallinto-oikeudet Habsburg-sukuisia kuvernöörejä vastaan. Tarinan mukaan liiton vahvistanut vala vannottiin Rütlin niityllä, joka sijaitsee Seelisbergissä Vierwaldstätterseen vasemmalla rannalla. Vanhin tapahtumasta kertova kirjallinen lähde on Hans Schriberin laatima niin sanottu ”Sarnenin valkoinen kirja” vuodelta 1470. Siinä kuvataan vanhan valaliiton synty ja mainitaan, että kolmea kantonia edustaneet kolme miestä olivat vannoneet Rütlillä valan, jonka mukaan he vaarantaisivat tarvittaessa henkensä ja omaisuutensa puolustaakseen toisiaan. Tekstissä ei mainita miesten koko nimiä, mutta Friedrich Schillerin vuonna 1804 kirjoittaman näytelmän Wilhelm Tell ansiosta heidät tunnetaan nimillä Werner Stauffacher (Schwyz), Walter Fürst (Uri) ja Arnold von Melchtal (Unterwalden).
Kolmen kantonin liitosta todistava dokumentti, latinankielinen vuoden 1291 liittokirja, oli satojen vuosien ajan unohduksissa, kunnes se 1700-luvulla löytyi schwyziläisestä arkistosta. Pitkään kuitenkin uskottiin, että valaliiton pohjana oli nimenomaan Rütlillä vannottu vala, joka tosin perimätiedon mukaan ajoitettiin vuoteen 1307 eikä 1291. Se myös yhdistettiin tarinaan kansallissankari Wilhelm Tellistä, jonka oletettiin eläneen samoihin aikoihin. 1500-luvulla elänyt historioitsija Ägidius Tschudi ajoitti valan teoksessaan Chronicon Helveticum ”Martinpäivää edeltävään keskiviikkoon” (8. marraskuuta) vuonna 1307. Vasta 1800-luvun lopulla Sveitsissä vakiintui yleiseksi käsitys, jonka mukaan Rütlin vala vannottiin vuonna 1291, ja näin sekä liittokirja, vala että Wilhelm Tell on yhdistetty samaan ajankohtaan. Käsitystä edisti Bernin kaupungin vuonna 1890 tekemä päätös yhdistää kaupungin 700-vuotisjuhlinta valaliiton perustamisen 600-vuotisjuhliin. Liiton perustamisajankohtana on pidetty elokuun ensimmäistä päivää 1291 eli kuningas Rudolf Habsburgilaisen kuolinpäivää. Nykyään 1. elokuuta on Sveitsin kansallispäivä.
Rütlin niitystä tuli 1800-luvulla sveitsiläisille symbolisesti merkittävänä paikkana suosittu vierailukohde, ja se suojeltiin kansallisena muistomerkkinä.
Aiheesta muualla

Kuvia tai muita tiedostoja aiheesta Rütlischwur Wikimedia Commonsissa
Roseepippurit

| Roseepippurit |
| --- | --- |
 Brasilianroseepippuri Schinus terebinthifolia
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset (engl. Eudicots)
Kladi::  Rosidit
Heimo::  Sumakkikasvit
Suku::  Roseepippurit Schinus  L.
Katso myös
   Roseepippurit Wikispeciesissä   Roseepippurit Commonsissa 
Infobox OKNimi-testi OK: 
Roseepippurit (Schinus) on sumakkikasveihin kuuluva kasvisuku. Roseepippureita on 33 lajia, jotka kaikki esiintyvät alun perin Etelä-Amerikassa. Sukuun sisältyy muutama maustekasvi, esimerkiksi perunroseepippuri.
Lajit

Schinus areira
Schinus bumelioides
Schinus engleri
Schinus fasciculata
Schinus ferox
Schinus gracilipes
Schinus johnstonii
Schinus kauselii
Schinus latifolia
Schinus lentiscifolia
Schinus longifolia
Schinus marchandii
Schinus meyeri
Schinus microphylla
perunroseepippuri (roseepippuri, ruusupippuri, perunpippuripuu) (Schinus molle)
Schinus montana
Schinus myrtifolia
Schinus odonellii
Schinus patagonica
Schinus pearcei
Schinus pilifera
Schinus polygama
Schinus praecox
Schinus ramboi
Schinus roigii
Schinus sinuata
Schinus spinosa
brasilianroseepippuri (brasilianpippuripuu) (Schinus terebinthifolia)
Schinus uruguayensis
Schinus velutina
Schinus venturii
Schinus weinmanniifolia
Aiheesta muualla

Finto: Kassu – Kasvien suomenkieliset nimet: Schinus
Suomen Lajitietokeskus: Roseepippurit – Schinus
Rauhansopimus

Rauhansopimus on kahden tai useamman osapuolen, yleensä valtion tai liittoutuman välinen sopimus, jolla lopetetaan osapuolten välinen sotatila. Se on erotettava aselevosta, joka on sopimus vihollisuuksien lopettamisesta, antautumisesta, jossa toinen osapuoli luopuu sotatoimista, ja tulitauosta, jossa osapuolet väliaikaisesti tai pysyvästi lopettavat taistelut.
Rauhansopimusten sisältö

Rauhansopimuksen sisältö riippuu yleensä sen konfliktin laadusta, joka sillä lopetetaan. Laaja-alaisten konfliktien lopettamiseksi saatetaan joko laatia monenvälinen kansainvälinen sopimus, jonka allekirjoittavat kaikki sotaan osallistuneet valtiot, tai erilliset rauhansopimukset jokaiselle valtiolle.
Rauhansopimus voi sisältää määräyksiä monenlaisia asioista. Tyypilliä asioita, joista on ollut säännöksiä monissa rauhansopimuksissa, ovat:
alueluovutukset ja uusien valtakunnanrajojen määrittäminen
sotakorvaukset
menettelyt tulevien riitojen ratkaisemiseksi
pakolaisten ja sotavankien asema
valtioiden välillä ennen sotaa voimassa olleiden sopimusten kumoaminen tai palauttaminen voimaan.
Rauhansopimusta edeltää usein tulitauko tai aselepo, jolla sotatoimet lopetetaan, taikka väliaikaiseksi tarkoitettu välirauhansopimus.
Rauhansopimusta ei yleensä tehdä sisällissodan päättyessä, sillä rauhansopimus edellyttää, että osapuolet tunnustavat toisensa eri valtioiksi. Esimerkiksi Yhdysvaltain sisällissodassa etelävaltiot tosin julistautuivat Yhdysvalloista eronneeksi erilliseksi liittovaltioksi, Konfederaatioksi, mutta Yhdysvaltain hallitus, joka sodan aikana hallitsi vain pohjoisvaltioita, ei tätä päätöstä koskaan hyväksynyt. Kun etelävaltiot lopulta antautuivat, sota päättyikin ilman rauhansopimusta. Sen sijaan, kun jokin valtio onnistuu itsenäistymään toisesta valtiosta, tämän vuoksi mahdollisesti syttynyt sota usein lopetetaan rauhansopimuksella. Niinpä esimerkiksi Yhdysvaltain vapaussota päättyi Pariisin rauhansopimukseen vuonna 1783. Myös Suomen itsenäistymisen jälkeen Suomen ja Neuvosto-Venäjän välinen sotatila lopetettiin Tarton rauhansopimuksella vuonna 1920.
Tunnettuja rauhansopimuksia > Vanhalla ajalla

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peace treaty
Mahdollisesti vanhin tunnettu rauhansopimus solmittiin heettiläisten valtakunnan ja Hayasa-Azzin välillä noin vuonna 1350 eaa. Paljon tunnetumpi on kuitenkin myöhempi, heettiläisten ja Egyptin välinen rauhansopimus, jonka heettiläisten kuningas Hatusiliš III ja Egyptin faarao Ramses II solmivat Kadeshin taistelun jälkeen noin vuonna 1274 eaa. Sopimuksesta ovat säilyneet sekä egyptinkielinen, hieroglyfeillä kirjoitettu, että heetinkielinen, nuolenpäillä kirjoitettu teksti.
Sopimusta on pidetty niin kansainvälisten suhteiden kehityksen kannalta niin merkittävänä, että sen jäljennös on ripustettu Yhdistyneiden kansakuntien päämajan seinälle.
Rooman ja Karthagon välisistä puunilaissodista kaksi ensimmäistä päättyivät rauhansopimuksiin, kolmas sen sijaan Karthagon perusteelliseen hävitykseen.
Tunnettuja rauhansopimuksia > Uudella ajalla

Uudella ajalla tehdyistä rauhansopimuksista huomattavimpia ovat:
Westfalenin rauha (1648), sarja sopimuksia, jotka lopettivat kolmikymmenvuotisen sodan. Sopimus pani myös alueelle nykyaikaisen diplomatian, ja sen on usein katsottu olevan nykyisen kansallisvaltioiden järjestelmän perustana.
Nertšinskin rauha (1689) Venäjän ja Kiinan välillä
Utrechtin rauha (1713), joka lopetti Espanjan perimyssodan
Pariisin rauha (1763), joka lopetti seitsenvuotisen sodan
Pariisin rauha (1814), Ranskan sekä Preussin, Itävallan, Ruotsin ja Englannin välillä
Versailles’n rauha (1871), joka lopetti Saksan–Ranskan sodan
Ensimmäisen maailmansodan jälkeiset rauhansopimukset:
Versailles’n rauha voittajavaltioiden ja Saksan välillä
Saint-Germainin rauha voittajavaltioiden ja Itävallan välillä
Trianonin rauha voittajavaltioiden ja Unkarin välillä
Neuillyn rauha voittajavaltioiden ja Bulgarian välillä
Sèvresin rauha voittajavaltioiden ja Turkin välillä; sen korvasi myöhemmin Lausannen sopimus.
Tunnettuja rauhansopimuksia > Uudella ajalla > Toisen maailmansodan jälkeen

Toisen maailmansodan jälkeen ei Saksan kanssa tehty rauhansopimusta, sillä sota päättyi Saksan ehdottomaan antautumiseen, minkä jälkeen maa oli jaettuna miehitysvyöhykkeisiin, joista myöhemmin muodostettiin Saksan liittotasavalta ja Saksan demokraattinen tasavalta. Kun Saksa paljon myöhemmin, vuonna 1990 yhdistyi, entiset voittajavaltiot ja yhdistynyt Saksa tekivät sopimuksen Saksaa koskevasta lopullissta järjestelystä.
Muiden eurooppalaisten akselivaltojen, Italian, Unkarin, Romanian, Bulgarian ja Suomen kanssa liittoutuneet tekivät vuonna 1947 Pariisin rauhansopimukset. Sitä ennen Suomi oli jo allekirjoittanut vuonna 1940 Moskovan rauhansopimuksen, joka lopetti talvisodan sekä vuonna 1944 Moskovan välirauhan, joka lopetti jatkosodan.
Japanin kanssa Yhdysvallat teki vuonna 1951 San Franciscon sopimuksen
Tunnettuja rauhansopimuksia > Uudella ajalla > Rauhansopimukset Suomen historiassa

Edellä mainittujen, Suomen itsenäisyyden aikana solmittujen rauhansopimusten ohella ovat Suomen historian kannalta tärkeitä monet Ruotsin vallan aikaiset, Ruotsin ja Venäjän väliset rauhansopimukset:
Pähkinäsaaren rauha (1323)
Täyssinän rauha (1595), joka lopetti pohjoismaisen 25-vuotisen sodan
Stolbovan rauha (1617)
Uudenkaupungin rauha (1721), joka lopetti suuren Pohjansodan ja siihen liittyneen isonvihan
Turun rauha (1743), joka lopetti Hattujen sodan ja siihen liittyneen pikkuvihan
Värälän rauha (1790), joka lopetti Kustaa III:n sodan
Haminan rauha (1809), joka lopetti Suomen sodan ja jossa Ruotsi luovutti Suomen Venäjälle.
Aiheesta muualla

Wikimedia Commonsissa on kuvia tai muita tiedostoja aiheesta .
UN Peacemaker, Yhdistyneiden kansakuntien tietokanta rauhansopimuksista
Käännös suomeksi
Yksi vanhimmista tunnetuista rauhansopimuksista, Kadeshin sopimus Istanbulin arkeologisessa museossa.
Romedal

| Romedal sentrum |
| --- | --- |

 Romedal sentrum
 Koordinaatit: 60°45′00″N, 11°16′00″E 
Valtio:  Norja
Lääni:  Innlandet
Kunta:  Stange
Pinta-ala:  
 – Maa:  0,5 km²
Väkiluku (2023):  733
 – Väestötiheys:  1 466 as./km²
Infobox OKVirheellinen NIMI-arvo: 
Romedal (virallisesti Romedal sentrum) on taajama Stangen kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 733 vuonna 2023.
Vuoteen 1964 saakka Romedal oli itsenäinen kunta.
Kuvia

Romedalin kirkko
Ron Holland

Ron Holland vuonna 2013.
Ron Holland (s. 1947) on Uudessa Seelannissa syntynyt kilpapurjehtija ja purjeveneiden suunnittelija. Hän työskenteli 36 vuotta Irlannissa ja avasi toisen toimiston Kanadaan vuonna 2011. Holland tunnetaan "superjahtien" suunnittelijana.
Hän aloitti uransa vuonna 1966. Hän on suunnitellut pieniä ja suuria veneitä monille valmistajille, joukossa on useita Swan-veneitä 1980-luvulla.
Ryanairin lento 4978

| Ryanairin lento 4978 |
| --- | --- |
 Tapaukseen liittyvä Ryanairin SP-RSM -kone vuonna 2019.
Yhteenveto
Päivämäärä:  23. toukokuuta 2021
Onnettomuustyyppi:  lentokonekaappaus
Lähtöpaikka:   ATH, Ateena, Kreikka
Määränpää:   VNO, Vilna, Liettua
Kuolleita:  0
Lentokone
Konetyyppi:  Boeing 737-800
Lentoyhtiö:   Ryanair
Matkustajia:  121
Miehistöä:  6
Ryanairin lento 4978 oli Ryanairin lento Ateenasta Vilnaan, jonka Valko-Venäjän KGB kaappasi maan ilmatilassa 23. toukokuuta 2021. Valko-Venäjän ilmavoimat saattoi koneen Minskin lentokentälle ja kertoi reittimuutoksen syyksi koneeseen kohdistuneen pommiuhan. Mitään viitteitä pommista ei kuitenkaan löytynyt. Pommin asettajaksi väitetty islamistinen Hamas-järjestö kiisti tietävänsä asiasta mitään.
Lento lähti Ateenasta 07:29 GMT ja alkoi poiketa suunnitellulta reitiltä klo 09:48 GMT. Kone laskeutui Minskiin klo 10:16 GMT ja pääsi lopulta Vilnaan klo 18:26 GMT. Lennolla oli sen nousun aikana 126 matkustajaa ja 6 miehistön jäsentä. Vilnaan saapui 121 matkustajaa.
Raman Pratasevitšin pidätys

Kun kone oli laskeutunut Minskin kentälle, matkustajat saatettiin ulos ja matkustajiin kuulunut valkovenäläinen oppositioaktivisti ja toimittaja Raman Pratasevitš pidätettiin. Koko kaappausoperaation tavoitteena olikin ilmeisesti juuri Pratasevitšin vangitseminen. Silminnäkijöiden mukaan ennen koneen laskeutumista Pratasevitš oli peloissaan todennut, että häntä odottaa kuolemantuomio. Valko-Venäjä syyttää häntä terrorismista.
Pratasevitšin lisäksi Valko-Venäjä pidätti hänen tyttöystävänsä Sofia Sapegan, jolla on Venäjän kansalaisuus. Lisäksi kolme muuta Venäjän kansalaista jäi Minskiin.
Reaktioita

Valko-Venäjän ulkoministeriö lehdistösihteeri sanoi länsimaiden reaktioiden olevan "tahallaan politisoituneita".
Liettuan presidentti Gitanas Nausėda kutsui tapausta Valko-Venäjän "valtion hyväksymäksi terrorismiksi".
Ryanairin toimitusjohtaja Michael O'Leary kutsui tapausta "valtion tekemäksi lentokonekaappaukseksi" ja että lennolla oli mukana Valko-Venäjän tiedustelupalvelun agentteja.
Venäjän presidentti Vladimir Putin syytti länsimaita kaksinaamaisuudesta ja viittasi tapaukseen vuodelta 2013 jossa Moskovasta palaamassa ollut Bolivian presidentti Evo Morales oli joutunut tekemään ylimääräisen välilaskun Itävaltaan eräiden Nato-maiden tilapäisesti kiellettyä häntä kuljettaneelta Bolivian ilmavoimien koneelta kauttakulun.
Rāmen

Ramen
Rāmen (jap. ラーメン, joskus myös 拉麺) on japanilainen, alkuperältään kiinalainen nuudeliruoka. Ruoasta on useita eri versioita, sillä sen valmistamiseen voidaan käyttää useita eri aineksia, kuten sianlihaa, merilevää, narutomakia, sipulia tai jopa maissia. Lisäksi melkein jokaisessa Japanin prefektuurissa on oma variaationsa rāmenista.
Japanissa ramen-ravintolat ovat tyypillisesti pieniä, ja useissa on käytössä automaatti, johon ruoka maksetaan. Automaatista saatu kuitti annetaan tarjoilijalle, joka tuo annoksen pöytään.
Rāmen on tärkeässä osassa Jūzō Itamin elokuvassa Ja sitten syödään (1985).
Aiheesta muualla

Kuvia tai muita tiedostoja aiheesta Rāmen Wikimedia Commonsissa
Millaista on omistaa Ramen-ravintola Japanissa Video. 10 min 57 s.
How Ramen Changed in America New Yorker -lehden video ramen-kultuurista Yhdysvalloissa. 8 min 29 s.
Is It Worth It Owning a Ramen Shop in Japan? Video ramen-ravintolan kustannuksista. 12 min 34 s.
SEC

Sec tai SEC voi viitata johonkin seuraavista:
United States Securities and Exchange Commission (SEC), Yhdysvaltain arvopaperimarkkinoita valvova elin
Space Environments Complex (SEC), Nasan tutkimusasema Yhdysvaltojen Ohiossa.
sekantti (sec), trigonometrinen funktio
ransk. sec, kuiva viini
Southeastern Conference, (SEC), Yhdysvaltain yliopistourheilun konferenssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SEC”, voi hakea sivunnimihaulla, laajalla sivunnimihaulla tai tekstihaulla.
Rudolf Spielmann

Rudolf Spielmann
Rudolf Spielmann (5. toukokuuta 1883 Wien – 20. elokuuta 1942) oli itävaltalainen shakin suurmestari. Hän oppi pelaamaan jo hyvin varhaisella iällä ja häntä esiteltiin ihmelapsena, mikä ei estänyt häntä myöhemmin kohoamasta suurten mestarien luokkaan. Spielmann oli gambiittipelien viimeinen runoilija, erityisesti hän halusi elvyttää kuningasgambiitin. Hän saavutti parhaat tuloksensa itseään heikompia pelaajia vastaan, jotka menivät sekaisin monimutkaisissa asemissa. Hermostuneena ja temperamentiltaan kuohahtelevana hän on ollut hyvin epätasainen tuloksissaan. Parhaat ovat: Abbazia 1922, ensimmäinen palkinto, San Sebastian 1912, jaettu toinen palkinto Aron Nimzowitchin kanssa, Pistyan 1912, toinen palkinto, Baden 1914, ensimmäinen palkinto ja Semmering 1914, ensimmäinen palkinto. Spielmann kuoli vuonna 1942.
Aiheesta muualla

Rudolf Spielmann ChessGames.com-sivustolla (englanniksi)
Ruotsin Grand Prix 1975

Ruotsin Grand Prix 1975 oli Formula 1 -sarjan osakilpailu, joka ajettiin 8. kesäkuuta Anderstorpin radalla. Kilpailun voitti Niki Lauda, jolle voitto oli kauden kolmas.
Tulokset

| Sija | Nro | Kuljettaja | Talli | Kierroksia | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Niki Lauda | Ferrari | 80 | 1.59.18,319 | 5 | 9 |
| 2 | 7 |  Carlos Reutemann | Brabham-Ford | 80 | + 6,288 | 4 | 6 |
| 3 | 11 |  Clay Regazzoni | Ferrari | 80 | + 29,095 | 12 | 4 |
| 4 | 27 |  Mario Andretti | Parnelli-Ford | 80 | + 44,380 | 15 | 3 |
| 5 | 28 |  Mark Donohue | Penske-Ford | 80 | + 1.30,763 | 16 | 2 |
| 6 | 23 |  Tony Brise | Hill-Ford | 79 | + 1 Kierros | 17 | 1 |
| 7 | 3 |  Jody Scheckter | Tyrrell-Ford | 79 | + 1 Kierros | 8 |   |
| 8 | 1 |  Emerson Fittipaldi | McLaren-Ford | 79 | + 1 Kierros | 11 |   |
| 9 | 5 |  Ronnie Peterson | Lotus-Ford | 79 | + 1 Kierros | 9 |   |
| 10 | 32 |  Torsten Palm | Hesketh-Ford | 78 | Polttoaine loppui | 21 |   |
| 11 | 26 |  Alan Jones | Hesketh-Ford | 78 | + 2 Kierrosta | 19 |   |
| 12 | 4 |  Patrick Depailler | Tyrrell-Ford | 78 | + 2 Kierrosta | 2 |   |
| 13 | 14 |  Bob Evans | BRM | 78 | + 2 Kierrosta | 23 |   |
| 14 | 20 |  Damien Magee | Williams-Ford | 78 | + 2 Kierrosta | 22 |   |
| 15 | 6 |  Jacky Ickx | Lotus-Ford | 77 | + 3 Kierrosta | 18 |   |
| 16 | 18 |  John Watson | Surtees-Ford | 77 | + 3 Kierrosta | 10 |   |
| 17 | 30 |  Wilson Fittipaldi | Fittipaldi-Ford | 74 | + 6 Kierrosta | 25 |   |
| Kesk. | 16 |  Tom Pryce | Shadow-Ford | 53 | Ulosajo | 7 |   |
| Kesk. | 21 |  Ian Scheckter | Williams-Ford | 49 | Rengas | 20 |   |
| Kesk. | 22 |  Vern Schuppan | Hill-Ford | 47 | Voimansiirto | 26 |   |
| Kesk. | 8 |  Carlos Pace | Brabham-Ford | 41 | Ulosajo | 6 |   |
| Kesk. | 17 |  Jean-Pierre Jarier | Shadow-Ford | 38 | Moottori | 3 |   |
| Kesk. | 9 |  Vittorio Brambilla | March-Ford | 36 | Voimansiirto | 1 |   |
| Kesk. | 2 |  Jochen Mass | McLaren-Ford | 34 | Ylikuumentuminen | 14 |   |
| Kesk. | 24 |  James Hunt | Hesketh-Ford | 21 | Jarrut | 13 |   |
| Kesk. | 10 |  Lella Lombardi | March-Ford | 10 | Polttoainejärjestelmä | 24 |   |
Lähde:
Muuta

Paalupaikka: Vittorio Brambilla - 1.24,63
Vittorio Brambillan ainoa paalupaikka
Nopein kierros: Niki Lauda - 1.28,267 kierroksella 61
Kilpailu nähtiin Suomen televisiossa koosteena TV1:ssä selostajana Juha Jokinen.
Helsingin Sanomat 8.6.1975
Tony Brisen ainoa pistesija
Ruotsin Grand Prix 1978

|  Ruotsin Grand Prix 1978  |
| --- | --- |
 8 osakilpailu 16 osakilpailusta kaudella 1978. 
Päivämäärä:  17. kesäkuuta 1978
Sijainti:  Scandinavian Raceway, Ruotsi
Ratatyyppi:  Moottorirata
Radan pituus:  4,031 km
Kilpailun pituus:  70 kierrosta, 282,170 km
Paalupaikka
Kuljettaja:   Mario Andretti   (Lotus)
Paaluaika:  1.22,058
Palkintokoroke
Voittaja:   Niki Lauda   (Brabham)
Toinen:   Riccardo Patrese   (Arrows)
Kolmas:   Ronnie Peterson   (Lotus)
Nopein kierros
Kuljettaja:   Niki Lauda   (Brabham)
Kierrosaika:  1.24,836 (kierroksella 33)
Ruotsin Grand Prix 1978 oli Formula 1 -sarjan osakilpailu, joka ajettiin 17. kesäkuuta Anderstorpin radalla. Kilpailun voitti Niki Lauda.
Ruotsin Grand Prix Anderstorpista nähtiin Yleisradion televisioituna yllätyslähetyksenä Suomessa.[lähde? ]
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Niki Lauda | Brabham-Alfa Romeo | 70 | 1.41.00,606 | 3 | 9 |
| 2 | 35 |  Riccardo Patrese | Arrows-Ford | 70 | +34,019 | 5 | 6 |
| 3 | 6 |  Ronnie Peterson | Lotus-Ford | 70 | +34,105 | 4 | 4 |
| 4 | 8 |  Patrick Tambay | McLaren-Ford | 69 | +1 krs. | 15 | 3 |
| 5 | 17 |  Clay Regazzoni | Shadow-Ford | 69 | +1 krs. | 16 | 2 |
| 6 | 14 |  Emerson Fittipaldi | Fittipaldi-Ford | 69 | +1 krs. | 13 | 1 |
| 7 | 26 |  Jacques Laffite | Ligier-Matra | 69 | +1 krs. | 11 |  |
| 8 | 7 |  James Hunt | McLaren-Ford | 69 | +1 krs. | 14 |  |
| 9 | 12 |  Gilles Villeneuve | Ferrari | 69 | +1 krs. | 7 |  |
| 10 | 11 |  Carlos Reutemann | Ferrari | 69 | +1 krs. | 8 |  |
| 11 | 16 |  Hans Joachim Stuck | Shadow-Ford | 68 | +2 krs. | 20 |  |
| 12 | 25 |  Hector Rebaque | Lotus-Ford | 68 | +2 krs. | 21 |  |
| 13 | 9 |  Jochen Mass | ATS-Ford | 68 | +2 krs. | 19 |  |
| 14 | 36 |  Rolf Stommelen | Arrows-Ford | 67 | +3 krs. | 24 |  |
| 15 | 10 |  Keke Rosberg | ATS-Ford | 63 | +7 krs. | 23 |  |
| NC | 37 |  Arturo Merzario | Merzario-Ford | 62 | +8 krs. | 22 |  |
| Kesk. | 5 |  Mario Andretti | Lotus-Ford | 46 | Moottori | 1 |  |
| Kesk. | 27 |  Alan Jones | Williams-Ford | 46 | Vanne | 9 |  |
| Kesk. | 4 |  Patrick Depailler | Tyrrell-Ford | 42 | Ripustukset | 12 |  |
| Kesk. | 15 |  Jean-Pierre Jabouille | Renault | 28 | Moottori | 10 |  |
| Kesk. | 2 |  John Watson | Brabham-Alfa Romeo | 19 | Ulosajo | 2 |  |
| Kesk. | 20 |  Jody Scheckter | Wolf-Ford | 16 | Ylikuumeneminen | 6 |  |
| Kesk. | 3 |  Didier Pironi | Tyrrell-Ford | 8 | Ulosajo | 17 |  |
| Kesk. | 19 |  Vittorio Brambilla | Surtees-Ford | 7 | Ulosajo | 18 |  |
| DNQ | 18 |  Rupert Keegan | Surtees-Ford |  |  |  |  |
| DNQ | 30 |  Brett Lunger | McLaren-Ford |  |  |  |  |
| DNQ | 22 |  Jacky Ickx | Ensign-Ford |  |  |  |  |
Muuta

Keke Rosbergin ensimmäinen maaliinajettu kilpailu
Rick

Rick on englanninkielinen miehen etunimi.
Suomessa Rick-nimen on Digi- ja väestötietoviraston tilastojen mukaan saanut vuoden 2022 loppuun mennessä alle 99 miestä ja alle 15 naista.
Tunnettuja Rick-nimisiä > Kuvitteellisia henkilöitä

Rick Flag, kolme DC Comicsin sarjakuvasankaria, isä, poika ja pojanpoika
Rick Grimes, hahmo The Walking Dead -sarjakuvassa ja siihen pohjautuvassa samannimisessä televisiosarjassa
Rick Random, sarjakuvahahmo
Rick Sanchez, hahmo Rick and Morty -animaatiosarjassa
Rachóni

| Rachóni Ραχώνι |
| --- | --- |
 Rachóni
 Koordinaatit: 40°45′24″N, 24°38′10″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Thásos
Kunta:  Thásos
Hallinto:  
 – Asutustyyppi:  kylä
 – Kallikrates-koodi:  0401000901
Väkiluku (2011):  446
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Rachóni (kreik. Ραχώνι) on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 446 (vuonna 2011).
Rachónin kylä sijaitsee Thásoksen pohjoisissa sisäosissa noin 15 kilometriä länsilounaaseen saaren keskuksesta Thásoksen kaupungista eli Liménasista ja noin neljä kilometriä sisämaahan saaren pohjoisrannikosta. Rachónin pääelinkeino on maanviljely ja erityisesti oliivien viljely. Kylän pääkirkko on omistettu Neitsyt Marian kuolonuneen nukkumiselle (Koímisi tis Theotókou).
Rachóni muodostaa myös laajemman kyläyhdyskunnan (Τοπική Κοινότητα Ραχωνίου, Topikí Koinótita Rachoníou), johon kuuluu varsinaisen Rachónin kylän lisäksi sen ranta-asutus ja satama Skála Rachoníou. Koko yhdyskunnan väkiluku on 729.
Aiheesta muualla

Kuvia tai muita tiedostoja aiheesta Rachóni Wikimedia Commonsissa
Rudolf Sirge

Rudolf Sirge (1904–1970) oli virolainen kirjailija. Hänen pääteoksensa on romaani Maa ja rahvas (1956, suom. Maa ja kansa), ja se kertoo Viron maaseudun tapahtumista 1940-luvulla.
Suomennetut teokset

Maa ja kansa (alkuteos: Maa ja rahvas, 1956) suom. Ellen Noot, Kansankulttuuri, 1961 (lyhennetty laitos)
Suomännyt, novelli, antologiassa Eestiläinen novelli, toimittanut Heino Puhvel, Tallinna: Perioodika 1979
Salibandyn alle 19-vuotiaiden poikien maailmanmestaruuskilpailut 2021

Salibandyn U19-poikien MM-kisat 2021 järjestettiin Brnossa 25.–29. elokuuta 2021. Kisat olivat järjestyksessään 11. U19 miesten MM-kisat. Kisoihin lähti hallitsevana maailmanmestarina isäntämaa Tšekki, joka voitti turnauksen loppuottelussa Suomen 4–3, voittaen toisen maailmanmestaruutensa alle 19-vuotiaiden poikien MM-kisoissa.